open-index/open-wikipedia-markdown huggingface dataset:
Avey Tare

**დეივიდ მაიკლ პორტნერი**, ცნობილი მეტსახელით **Avey Tare** (დ. 24 აპრილი, 1979) — ამერიკელი მუსიკოსი, Animal Collective-ის წევრი. ცხოვრობს ბრუკლინში, ნიუ-იორკში.

## Animal Collective
პორტნერმა ჯოშ დიბი (Deakin), ნოა ლენოქსი (Panda Bear) და ბრაიან ვეიტცი (Geologist) სკოლაში გაიცნო. წლების განმავლობაში ისინი ერთმანეთს უზიარებდნენ მუსიკალურ იდეებს და უკრავდნენ სხვადასხვა შემადგენლობით. Avey Tare-მა ჩაწერა ''Spirit They're Gone, Spirit They've Vanished'' Panda Bear-თან ერთად და გამოუშვა ის ჯგუფის საკუთარ ლეიბლზე Animal, 2000 წელს. ეს ალბომი ითვლება Animal Collective-ის პირველ ოფიციალურ ჩანაწერად.

სკოლის დამთავრების შემდეგ Avey Tare და Geologist გადავიდნენ ნიუ-იორკში სწავლის გასაგრძელებლად. საბოლოოდ Panda Bear და Deakin-იც ნიუ-იორკში გადავიდნენ და ჯგუფმა უფრო მჭიდროდ დაიწყო თანამშრომლობა. საბოლოოდ მათ შეარჩიეს სახელი "Animal Collective".

მიუხედავად იმისა, რომ ჯგუფი სიმღერებს ერთობლივი ძალებით ქმნის და არ ჰყავს ტიპური ლიდერი, Avey Tare-ს სხვა წევრები უწოდებენ "სიმღერების მთავარ ავტორს".  'Spirit They've Gone Spirit They've Vanished'-ის (რომელიც მთლიანად პორტნერმა დაწერა) შემდეგ გამოსულ ყველა ჩანაწერზე სიმღერების ნახევარზე მეტი მისი დაწერილია.

## სხვა პროექტები
Avey Tare-ის სხვა პროექტები და ჩანაწერებია Terrestrial Tones Black Dice-ის ერიკ კოუპლენდთან ერთად, საერთო 12" დეივიდ გრაბსთან ერთად და ალბომი მის მაშინდელ მეუღლესთან კრისტინ ანნა ვალისდოტირთან (აგრეთვე ცნობილი როგორც კირა ბრეკანი) ერთად - Pullhair Rubeye. თავისი პირველი სოლო ალბომი "Down There" მან 2010 წლის ოქტომბერში გამოუშვა.

## პირადი ცხოვრება
მისი და ები პორტნერი არის მუსიკოსი და მხატვარი, რომელსაც შექმნილი აქვს Animal Collective-ის ზოგიერთი ჩანაწერის გაფორმება. Avey Tare გაშორებულია ცოლთან.

## სოლო დისკოგრაფია
### ალბომები
* *Down There* (2010, Paw Tracks)

### სინგლები
* *Lucky* (2010, Paw Tracks)
* *Crumbling Land* (2003, Fat Cat Records) (საერთო 12" დეივიდ გრაბსთან ერთად)

## Animal Collective-თან ერთად
### ალბომები
*''Spirit They're Gone, Spirit They've Vanished* (2000) - Animal
**Danse Manatee* (2001) - Catsup Plate
**Hollinndagain* (2002, 2006) - St. Ives, Paw Tracks
**Campfire Songs* (2003) - Catsup Plate
**Here Comes the Indian* (2003) - Paw Tracks
**Sung Tongs* (2004) - FatCat Records
**Feels* (2005) - FatCat
**Strawberry Jam* (2007) - Domino Records - (აშშ #72)
**Merriweather Post Pavilion* (2009) - Domino Records - (აშშ #13, ბრიტ. #26)
**ODDSAC* (2010) - Plexifilm

## Terrestrial Tones-თან ერთად
* *Blasted* (2005, Psych-o-Path records)
* *Oboroed/Circus Lives* (2005, UUAR)
* *Dead Drunk* (2006, Paw Tracks)

## კირა ბრეკანთან ერთად
* *Pullhair Rubeye'' (2007, Paw Tracks)

## სქოლიო
კატეგორია:ამერიკელი როკ-გიტარისტები
კატეგორია:ამერიკელი მუსიკოსები
კატეგორია:დაბადებული  24 აპრილი
კატეგორია:დაბადებული 1979
კატეგორია:Animal Collective-ის წევრები
კატეგორია:ცოცხალი ადამიანები
ამოგჰასიდჰი

**ამოგჰასიდდჰი** (სანსკრიტი: अमोघसिद्धि Amoghasiddhi; ჩინ: 成就如來, ფინინი: Chengjiu Rulai; იაპ: 不空成就如来 Fukūjōju Nyorai; მონღ: ᠲᠡᠭᠦᠰ ᠨᠥᠭᠴᠢᠭᠰᠡᠨ Төгс нөгчигсөн Tegüs nögcigsen; ტიბ: དོན་གྲུབ། დონდრუპ; ვიეტ: Thành Tựu Như Lai) ბუდიზმის ვაჯრაიანული ტრადიციის ხუთ სიბრძნის ბუდდჰათაგან ერთ-ერთია. დაკავშირებულია ბუდისტური გზის მიღწევასთან და შურის შხამის განადგურებასთან. მისი სახელი ნიშნავს „ის, ვისი მიღწევაც არაა ამაო“. მისი შაკტი (მეუღლე) არის ტარა, მისი ტახტები გარუდები. ეკუთვნის კარმას ოჯახს, რომლის სიმბოლო არის ორმაგი ვაჯრა/ელვა. 

## სქოლიო
კატეგორია:ბუდები
სან-ხუანი (არგენტინა)

**სან-ხუანი** — ქალაქი არგენტინაში, კუიოს რეგიონში, სან-ხუანის პროვინციის დედაქალაქი. მდებარეობს მდინარე სან-ხუანის სანაპიორზე, ზღვის დონიდან 46 მეტრზე. 2001 წლის მონაცემებით, ქალაქში ცხოვრობდა 112,000 ადამიანი.

ქალაქი განსაკუთრებით გამოირჩევა მწვანე ნარგავების სიმრავლით, რის გამო ოაზისსაც ეძახიან. განვითარებულია სოფლის მეურნეობა, განსაკუთრებით მეღვინეობა.

## რესურსები ინტერნეტში
*პროვინციის ოფიციალური საიტი 
*მუნიციპალიტეტი 
*ტურისტული გიდი

კატეგორია:სან-ხუანის პროვინციის ქალაქები
ფორმოსა (ქალაქი)

**ფორმოსა** - ქალაქი არგენტინაში, ფორმოსის პროვინციის დედაქალაქი. მდებარეობს ბუენოს-აირესიდან  1,200 კმ-ის დაშორებით, მდინარე პარაგვაის ნაპირებზე. 2001 წლის მონაცემებით, ქალაქში ცხოვრობდა 210,000 ადამიანი.

ქალაქი პროვინციის ეკონომიკური კვანძია, რომელიც ძირითადად ბუნებრივი რესურსების გადამუშავებას ემყარება.

საშუალო წლიური ტემპერატურაა 28&nbsp;°C.

ქალაქში მდებარეობს ფორმოსის ეროვნული უნივერსიტეტი.

## რესურსები ინტერნეტში 
* ოფიციალური საიტი 
* ფორმოსის ეროვნული უნივერსიტეტი

კატეგორია:ფორმოსის პროვინციის ქალაქები
უშუაია

**უშუაია** — ქალაქი არგენტინაში, ცეცხლოვანი მიწის პროვინციის დედაქალაქი. წარმოადგენს მთელ მსოფლიოში ყველაზე სამხრეთით მდებარე ქალაქს. მდებარეობს კუნძულ ცეცხლოვან მიწაზე. 2010 წლის მონაცემებით, მოსახლეობა შეადგენს 63,280 ადამიანს. 

ქალაქის ეკონომიკური საქმიანობის მთავარ მიმართულებებს წარმოადგენს თევზაობა, ნავთობისა და გაზის მოპოვება, მეცხვარეობა და ეკოტურიზმი.

მინი|center|550პქ|ქალაქის პანორამა

## რესურსები ინტერნეტში
*  მუნიციპალიტეტი 
*  უშუაიას ისტორია 
*  ტურიზმი 
*  Online community of residents 
*  Interactive city map 

კატეგორია:ცეცხლოვანი მიწის პროვინციის ქალაქები
Enough (სიმღერა)

**Enough** მესამე და საბოლოო სინგლია ტარია ტურუნენის სადებიუტო ალბომისა "My Winter Storm". სიმღერა დაწერილია ტარიასა და მაიკლ ლეონარდის მიერ. სინგლი 2009 წლის 9 მარტს გამოვიდა Universal Music-ის პატრონაჟით. კომპოზიცია ასევე დაემატა ალბომის "My Winter Storm" განვრცობილ ვერსიას.

სინგლი შეიცავს მეორე ახალ, კლასიკურ სიმღერასაც, რომელსაც ჰქვია "Wisdom of Wind". კომპოზიცია დაიწერა ჯეფ რონასა და ლიზა ჯერარდის მიერ, ჩაიწერა ჩინეთში. ჩაწერის პროცესში მონაწილეობდნენ პეკინის ფილარმონიისა და ქინდგაოს სიმფონიური ორკესტრები.

## სიმღერების სია 
# "Enough" (Single Version) - 4:00
# "Enough" (Album Version) - 5:14
# "Wisdom Of Wind" (Album version) - 6:34

კატეგორია:ტარია ტურუნენის სიმღერები
კატეგორია:2009 წლის სინგლები
კატეგორია:სიმფონიური მეტალ სიმღერები
სვენეთის ღვთისმშობლის ეკლესიები

**სვენეთის ღვთისმშობლის ეკლესიები** – ეკლესიები გორის მუნიციპალიტეტის სოფელ სვენეთში.

*ღვთისმშობლის პირველი ეკლესია* დგას სოფლის აღმოსავლეთით. სავარაუდოდ თარიღდება გვიანდელი ფეოდალური ხანით. ეკლესია დარბაზულია (7,5 X 5 მ), ნაგებია რიყის ქვით. შენობა ძლიერ დაზიანებულია: მთლიანად დანგრეულია დასავლეთ ნაწილი, ჩანგრეულია გადახურვა. შესასვლელი სამხრეთითაა. ნახევარწრიულ აფსიდში სარკმელია. თითო სარკმელი დასავლეთით და სამხრეთითაა. ეკლესია შიგნიდან შელესილი ყოფილა.

*ღვთისმშობლის მეორე ეკლესია* დგას სოფლის აღმოსავლეთ მონაკვეთში. თარიღდება გვიანდელი ფეოდალური ხანით. ეკლესია დარბაზულია (9,6 X 5,8 მ), ნაგებია რიყისა და ნატეხი ქვით. შენობის კუთხეები, კარისა და სარკმლის გარეთა პირები ნაწყობია ნატეხი ქვით და კვადრატული აგურით. ეკლესია დაზიანებულია: სახურავი ჩანგრეულია, ჩრდილოეთისა და სამხრეთის კედლებზე შემორჩენილია ნახევარწრიული კამარის ნაწილი, დასავლეთის კედლის ორივე კუთხეში - პილასტრებია. ინტერიერში ჩამოცვენილია შელესილობა. ეკლესიას სამხრეთით არქიტრავით გადახურული კარი და თაღოვანი სარკმელი აქვს. თითო ასეთივე სარკმელია აღმოსავლეთით (ფასადში) და დასავლეთით. ნახევარწრიული აფსიდის სარკმლის ორივე მხარეს თითო ოთხკუთხა ნიშია. ჩრდილოეთისა და სამხრეთის ფასადებზე შემორჩენილია კვადრატული აგურით ნაწყობი თაროსებრი ლავგარდანი.

*ღვთისმშობლის მესამე ეკლესია* კი დგას სოფლის სამხრეთით სასაფლაოზე. სავარაუდოდ თარიღდება გვიანდელი ფეოდალური ხანით. ეკლესია დარბაზულია (5,4 X 3 მ), ნაგებია რიყისა და ნატეხი ქვით, ზოგან გამოყენებულია აგურიც. შენობა ძლიერ დაზიანებულია. აღმოსავლეთ კედელში შეიმჩნევა ნახევარწრიული აფსიდისა და სარკმლის კვალი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ტირძნისის კვირაცხოვლის ეკლესია

მინი|კვირაცხოვლის ეკლესიის სამხრეთი ფასადი (2022 წ.)
**ტირძნისის კვირაცხოვლის ეკლესია** – ეკლესია გორის მუნიციპალიტეტის სოფელ ტირძნისის განაპირას სამხრეთ-დასავლეთით. აშენებულია 1886 წელს. 

ეკლესია დარბაზულია (7,3 X 5,3 მ), ნაგებია რიყის ქვით, კუთხეები, სარკმლის საპირეები და ლავგარდანი აგურისაა. ეკლესიის კედლები შიგნიდან და გარედან შელესილია. შენობას დაზიანებული აქვს ორსაფეხურიანი ლავგარდანი და სახურავი. შესასვლელი სამხრეთ კედლის დასავლეთ კუთხეშია. მის თავზე ოთხკუთხა სარკმელია. თითო სარკმელია არაღრმა რკალური აფსიდის ღერძზე, დასავლეთის და სამხრეთის კედლებში. აფსიდის სარკმლის ორივე მხარეს თაღოვანი ნიშებია. დარბაზის ცილინდრული კამარის საბჯენი თაღი გრძივი კედლების კრონშტეინებს ეყრდნობა. შენობის იატაკი მიწის ზედაპირზე დაბალია. სახურავი ორფერდაა, გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XIX საუკუნის ეკლესიები
ტყვიავის ღვთისმშობლის ეკლესია

მინი|ღვთისმშობლის ეკლესია (ხედი სამხრეთ-დასავლეთიდან)
**ტყვიავის ღვთისმშობლის ეკლესია** — ეკლესია გორის მუნიციპალიტეტის სოფელ ტყვიავის ქარელაანთ უბანში. თარიღდება გვიანდელი ფეოდალური ხანის დასაწყისით. 

ეკლესია დარბაზულია (10,3 X 6,5 მ), ნაგებია რიყის ქვით (წყობა ირეგულარულია), გამოყენებულია ღვინისფერი თლილი კვადრებიც. შენობა დაზიანებულია: ჩამონგრეულია ჩრდილოეთ კედლის დეკორატიული თაღი და ლავგარდანი, ჩამოცვენილია შიდა შელესილობა; აღმოსავლეთ კედლის ზოგიერთ ნაწილში ჩანს აგურის გვიანდელი ჩანაერთები. ეკლესიას ორი თაღოვანი შესასვლელი აქვს: ერთი დასავლეთით (ამჟამად გაუქმებულია), მეორე - სამხრეთის კედლის დასავლეთ ნაწილში. ამ შესასვლელის თაღში ჩადგმულია ტიმპანის მთლიანი ქვა. აფსიდის ღერძზე თაღოვანი სარკმელია, რომელიც შიგნიდან გარეთ მკვეთრად ვიწროვდება (აფსიდის სხვა კომპონენტების ჩაშენების გამო არ გაირჩევა). ეკლესიის გრძივ კედლებზე წყვილი ერთსაფეხურიანი პილასტრია. პილასტრების კრონშტეინებს ეყრდნობა კედლის დეკორატიული თაღები, რომლებიც ოდნავ გამოწეულია კედლის სიბრტყიდან. პილასტრის კაპიტელების დანაწევრება ერთნაირია (შუბლი, ლილვი და სწორხაზოვანი ზოლი). პილასტრების კაპიტელებს საბჯენი თაღი ეყრდნობა. დარბაზის სამხრეთის კედელში შიგნიდან თაღოვანი, გარედან სწორკითხა სარკმლებია. მათგან დასავლეთის კედლის სარკმელი უფრო განიერია. ერთი სწორკუთხა მცირე სარკმელი დასავლეთის კედლის ზედა ნაწილშიცაა. ეკლესიის ფასადები მცირედ დეკორირებულია. აღმოსავლეთის სარკმელს თაღოვან თავსართად შემოვლებული აქვს ქვაში ამოკვეთილი შეწყვილებულგრეხილიანი ლილვი გადანაკეცებით. ლილვზე დაფუძნებულია დიდი ზომის ტოლმკლავებიანი ჯვარი. ასეთივე, მხოლოდ მცირე ზომის ჯვარია გამოსახული სამხრეთის სარკმლის თავსართის ქვაზე. დასავლეთ ფასადზე შემორჩენილია კვადრატული აგურის ორი რიგისაგან შედგენილი ლავგარდანი. ეკლესია გადახურულია ღარიანი კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ტყვიავის წმინდა გიორგის ეკლესია

**ტყვიავის წმინდა გიორგის ეკლესია** — ეკლესია გორის მუნიციპალიტეტის სოფელ ტყვიავის განაპირას, ჩრდილო-აღმოსავლეთით. თარიღდება XVII-XVIII საუკუნეებით. 

ეკლესია დარბაზულია (5,83 X 4,2 მ), ნაგებია რიყის ქვით, კუთხეები სარკმლის საპირეები და ორსაფეხურიანი ლავგარდანი აგურისაა. ლავგარდანი და სახურავი ძლიერაა დაზიანებული. თაღოვანი შესასვლელი სამხრეთ კედლის დასავლეთ კუთხეშია. მცირე სიღრმის რკალური აფსიდის ღერძზე ვიწრო სარკმელია, რომლის ორივე მხარეს თაღოვანი ნიშებია. ასეთივე სარკმელია დასავლეთ კედელშიც. ცილინდრული კამარა გრძივ კედლებს ეყრდნობა. სახურავი ორფერდაა, ღარიანი კრამიტის. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVII საუკუნის ეკლესიები
ვლადისლავ I ლოკიტეკი

**ვლადისლავ I ლოკიტეკი** (, 1260 ან 1261 — 1333 წლის 2 მარტი) — კრაკოვის მთავარი 26 თებერვლიდან 1289 წლის აგვისტომდე, კრაკოვის მემკვიდრე 1293 წლის იანვრიდან, 1296 10 მარტიდან პოლონეთის სამეფოს ჰერცოგი. პოლონეთის მთავარი 1305 წლის მაისიდან 1305 წლის ივლისამდე (პირველად), 1306 წ. აგვისტოდან 1311-მდე (მეორეჯერ), 1312 წ. ივნისიდან 1320 წ. 20 იანვრამდე (მესამეჯერ), პოლონეთის მეფე 1320 წლის 20 იანვრიდან (კორონაცია კრაკოვში).

კონრად I მაზოვეცკის (მაზოვიელი) შვილიშვილი, კაზიმირ I კუიავიელის ვაჟი. *ლოკიტეკად* წოდებული () მიიღო თავისი დაბალი სიმაღლის გამო (ზოგი მონაცემებით 130 სმ).

კუიავიის და დობჟინის მთავარი (1267—1275; დედის მეურვეობის ქვეშ), ძმებთან ერთად მმართველობა (1275—1288), ბრესტ-კუიავიის და სერაძის მთავარი (1288—1300), სანდომირის მთავარი (1289—1292); ჩეხეთის მეფის ვლაცლავ II-ის ლენი (1292—1300) და დობჟინის სამთავროს რეგენტი (1293—1295), ლენჩიცკის მთავარი (1294—1300), დიდი პოლონეთის და პომორიეს მთავარი (1296—1300).

1293—1295 კრაკოვის მთავრის პრჟემისლის მოკავშირე (1290-დან), პოლონეთის მეფის (პრჟემისლ II ოტოკანი, 1295—1296) მოკავშირე.

ვლაცლავ II ჩეხთან კონფლიქტის შემდეგ ლტოლვილობაშია (1300—1304); სავარაუდოდ მიიღო მონაწილეობა დიდი იუბილის ზეიმის 1300 აღნიშვნაში, რომლის ორგანიზაციას რომის პაპი ბონიფაციუს VIII აწყობდა, იყო გალიციაში და სლოვაკეთის მიწებზე.

ლტოლვილობიდან დაბრუნების შემდეგ, უნგრული ნაწილების სათავეში შევიდა კრაკოვში (1306), გაავრცელა თავისი ძალაუფლება მცირე პოლონეთზე და აღმოსავლეთ პომორიეზე. 1314 წ. მცირე პოლონეთს შემოუერთა დიდი პოლონეთი და აწარმოებდა ბრძოლას ყველა პოლონურიმიწების გასაერთიანებლად. 1320 წ. კრაკოვში მოხდა მისი კორონაცია და გახდა პოლონეთის მეფე (1320—1333).

კატეგორია:პოლონეთის მეფეები
კატეგორია:დაბადებული 1261
კატეგორია:გარდაცვლილი 1333
იოსებ შარლემანი

**იოსებ ადოლფის ძე შარლემანი** (, ) (დ. 6 აპრილი, 1880, პეტერბურგი — გ. 31 დეკემბერი, 1957, თბილისი) — რუსი კლასიკოსი მხატვარი, ფერმწერი, სცენოგრაფი, საქართველოს ხელოვნების დამსახურებული მოღვაწე, პროფესორი.

## ბიოგრაფია
მამამისი ადოლფ შარლემანი იყო ცნობილი მხატვარი. სწავლობდა პეტერბურგის სამხატვრო აკადემიაში რუბოსთან. თანამშრომლობდა ჟურნალებთან: „მირ ისკუსტვა“ ("Мир искусства"), „აპოლონი“ ("Аполлон"), „ლუკომორე“ ("Лукоморье"), „სატირიკონი“ ("Сатирикон"). შეასრულა ლევ ტოლსტოის „ომი და მშვიდობას“ ილუსტრაციები. მეტწილად მუშაობდა გრაფიკულ ტექნიკაში, სპექტაკლების მხატვრულ გაფორმებაზე, ასევე  ასრულებდა შეკვეთებს ფაიფურის საიმპერატორო ქარხნისთვის. 
1917 წლიდან საცხოვრებლად გადმოვიდა კავკასიაში, 1918 წლიდან თბილისში. იყო თბილისის სამხატვრო აკადემიის ერთ-ერთი დამაარსებელი, სადაც ჩამოაყალიბა და თავადვე ხელმძღვანელობდა გრაფიკის ფაკულტეტს (1922 წლიდან). 1941 წლიდან აკადემიის პროფესორია.

ი. შარლემანმა საქართველოში 40 წელი დაჰყო და ამ ხნის მანძილზე შექმნა არაერთი ნამუშევარი: შესრულებული აქვს ქართველი მწერლების ნაწარმოებთა ილუსტრაციები, სპექტაკლების გაფორმება, გრაფიკა საქართველოს ბუნების და ცხოვრების თემებზე. არის ავტორი საქართველოს დემოკრატიული რესპუბლიკის სახელმწიფო გერბისა (ივანე ჯავახიშვილის კონსულტაციით), ასევე საქართველოს სსრ სახელმწიფო გერბისა, ე. ლანსერესთან ერთად.

დაკრძალულია მწერალთა და საზოგადო მოღვაწეთა დიდუბის პანთეონში. მის გვერდით დასაფლავებულია მისი მეუღლე **მარიამ გიორგის ასული მუსხელიშვილი** (დ. 1883, თბილისი — გ. 1967, იქვე).

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 366, თბ., 1994

## რესურსები ინტერნეტში 
* 
* 
* 

კატეგორია:რუსი მხატვრები 
კატეგორია:დაბადებული  6 აპრილი
კატეგორია:დაბადებული 1880
კატეგორია:გარდაცვლილი  31 დეკემბერი
კატეგორია:გარდაცვლილი 1957
კატეგორია:დიდუბის პანთეონში დაკრძალულები
Panda Bear

**ნოა ბენჯამინ ლენოქსი** (დ. 17 ივლისი,

## Jane-თან ერთად
**Paradise*, (2002)
**COcOnuts* (2002)
**Berserker* (2005)

## Animal Collective-თან ერთად
### ალბომები
*''Spirit They're Gone, Spirit They've Vanished* (2000) - Animal
**Danse Manatee* (2001) - Catsup Plate
**Hollinndagain* (2002, 2006) - St. Ives, Paw Tracks
**Campfire Songs* (2003) - Catsup Plate
**Here Comes the Indian* (2003) - Paw Tracks
**Sung Tongs* (2004) - FatCat Records
**Feels* (2005) - FatCat
**Strawberry Jam* (2007) - Domino Records - (აშშ #72)
**Merriweather Post Pavilion* (2009) - Domino Records - (აშშ #13, ბრიტ. #26)
**ODDSAC'' (2010) - Plexifilm

## რესურსები ინტერნეტში
*
*ინტერვიუ Onhiat.us-ზე 
*http://www.archive.org/details/OlasKoolKitchenOnRadio23PandaBearLivePrimavera2010

## სქოლიო
კატეგორია:ამერიკელი მუსიკოსები
კატეგორია:დაბადებული  17 ივლისი
კატეგორია:დაბადებული 1978
კატეგორია:Animal Collective-ის წევრები
კატეგორია:ცოცხალი ადამიანები
Deakin

**ჯოშუა კალებ დიბი** (ცნობილი მეტსახელით **Deakin**; დ 6 იანვარი, 1978) — ამერიკელი მუსიკოსი, Animal Collective-ის წევრი.

## დისკოგრაფია
;სოლოალბომი
* *Sleep Cycle* (2016)

;დისკოგრაფია Animal Collective-თან

### ალბომები
**Campfire Songs* (2003) - Catsup Plate
**Here Comes the Indian* (2003) - Paw Tracks
**Feels* (2005) - FatCat
**Strawberry Jam* (2007) - Domino Records - (აშშ #72)
**ODDSAC* (2010) - Plexifilm

;EP-ები
**Prospect Hummer* (2005) - FatCat Records
**People* (2006) - FatCat Records
**Water Curses* (2008) - Domino Records

;საკონცერტო ალბომები
**Animal Crack Box* (2009) - Catsup Plate

;სინგლები
*„Grass“ (2005) - FatCat Records
*„The Purple Bottle“ (2006) - White label
*„Peacebone“ (2007) - Domino Records
*„Fireworks“ (2007) - Domino Records
**Wastered* (Black Dice-სთან ერთად) (2004) - Paw Tracks

;რემიქსები
*„Little Bird“ (Goldfrapp-ის სიმღერის რემიქსი) (2008, Mute Records)
*„Mirando“ (Ratatat-ის რემიქსი) (2009, XL Recordings)
*„Boundary Waters“ (Palms-ის რემიქსი) (2009, Rare Book Room Records)
*„Love Like A Sunset (Deakins Jam)“  (Phoenix-ის რემიქსი) (2009, V2 Records)
*„Welt Am Draht“ (Pantha du Prince-ის რემიქსი) (2010, Rough Trade Records)

## სქოლიო
კატეგორია:ამერიკელი მუსიკოსები
კატეგორია:ამერიკელი როკ-გიტარისტები
კატეგორია:Animal Collective-ის წევრები
კატეგორია:დაბადებული 1978
კატეგორია:დაბადებული 6 იანვარი
კატეგორია:ცოცხალი ადამიანები
პუკარა-დე-ტილკარა

**პუკარა-დე-ტილკარა** — ინკებამდელი ციხესიმაგრე ანუ პუკარა არგენტინაში. მდებარეობს ქალაქ ტილკარის შემოგარენში, ხუხუის პროვინციაში. მისი აგებისას, ეს სტარტეგიული ადგილი სპეციალურად იქნა არჩეული კებრადა-დე-უმაუაკის ხეობის დასაცავად. 

2000 წელს, პუკარა-დე-ტილკარა არგენტინის ეროვნულ მონუმენტად გამოცხადდა. იგი ერთადერთია კებრადა-დე-უმაუაკის ხეობის არქეოლოგიურ ძეგლებს შორის, რომელიც მნახველთათვის ღიაა. 

## ისტორია
ადამიანის დასახლების კვალი ამ ტერიტორიაზე 10,000 წელზე მეტი ხნისაა. ციხესიმაგრე XII საუკუნეში აქ მოსახლე ომაგუაკას ხალხმა ააგო. ეს ხალხი ძირითადად სოფლის მეურნეობას, ქსოვას და კერამიკის წარმოებას მისდევდა. მათ დროს ციხესიმაგრე ადმინისტრაციული და სამხედრო ცენტრის ფუნქციებს ითავსებდა. გათხრების შედეგად, მის მიმდებარე ტერიტორიაზე აღმოჩენილია ცხოველთა ძვლები, რელიგიურ-სარიტუალო ადგილები და ადამიანთა სამარხები. 

ციხესიმაგრე 1908 წელს ბუენოს-აირესის უნივერსიტეტის პროფესორმა და მისმა სტუდენტმა აღმოაჩინეს. სამი წლის მუშაობის განმავლობაში მათ აქ 3,000 არტეფაქტი აღმოაჩინეს.

## რესურსები ინტერნეტში 
* ხუხუის პროვინციის ვებ-გვერდი: პუკარა-დე-ტილკარა  
* Deia.com: სტატია პუკარა-დე-ტილკარაზე  
* La Nación article 16 Aug 2002: La Quebrada de Humahuaca se fortalece en el Pucará de Tilcara  

## შენიშვნა
კატეგორია:არგენტინის არქეოლოგიური ძეგლები
არგენტინის პრეზიდენტი

**არგენტინის პრეზიდენტი** () — არგენტინის სახელმწიფოს მეთაური. ქვეყნის კონსტიტუციის მიხედვით პრეზიდენტი ასევე არის ფედერალური მთავრობის მეთაური და შეიარაღებული ძალების მთავარსარდალი. პრეზიდენტის რეზიდენციაა კასა-როსადა ბუენოს-აირესში. ამჟამინდელი პრეზიდენტია ალბერტო ფერნანდესი, რომელიც სათავეში მოვიდა 2019 წლის 10 დეკემბერს.  2023 წლის 19 ნოემბერს არგენტინის საპრეზიდენტო არჩევნებში ლიბერტარიანელმა კანდიდატმა ხავიერ მილეიმ გაიმარჯვა. მილეი არგენტინის პრეზიდენტის თანამდებობას ოფიციალურად 10 დეკემბერს დაიკავებს.
 
## ცოცხალი ყოფილი პრეზიდენტები

File:Ma. Estela Martinez Cartas de Peron.jpg|ისაბელ პერონი1974–1976 
File:Adolfo Rodríguez Saá con banda presidencial.jpg|ადოლფო როდრიგეს საა2001
File:Eduardo duhalde presidente.jpg|ედუარდო დუალდე2002–2003
File:Cristinakirchnermensaje2010.jpg|კრისტინა ფერნანდესი2007–2015
File:Presidente Macri en el Sillon de Rivadavia (cropped).jpg|მაურისიო მაკრი2015–2019
File:Mensaje_de_fin_de_año_del_Presidente_Alberto_Fernández_(cropped).jpg|ალბერტო ფერნანდესი2019–2023

## იხილეთ აგრეთვე
*არგენტინის პრეზიდენტების სია
*არგენტინის პოლიტიკა
*არგენტინის ეროვნული კონგრესი
*არგენტინის კონსტიტუცია

## ლიტერატურა
* 

## რესურსები ინტერნეტში
* Official presidential website  
* Presidencia.gob.ar   
* ElHistoriador.com.ar   
* Apodos: la historia también tiene sentido del humor

## სქოლიო

კატეგორია:არგენტინის პოლიტიკა
კასა-როსადა

მინი|მარჯვნივ|250პქ|კასა-როსადა – არგენტინის პრეზიდენტის სამუშაო რეზიდენცია
**კასა-როსადა** (; *ვარდისფერი სახლი*) — არგენტინის პრეზიდენტის ოფიციალური რეზიდენცია. მდებარეობს ბუენოს-აირესის ცენტრში, პლასა-დე-მაიოს მოედნის აღმოსავლეთ ნაწილში. ეს არის პრეზიდენტის სამუშაო ადგილი, ხოლო საცხოვრებლად იყენებენ ქალაქის გარეუბანში მდებარე კვინტა-დე-ოლივოსის სახლს.

ჯერ კიდევ 1594 წელს ამ ადგილზე მდებარეობდა ხუან-ბალთაზარ ავსტრიელის ფორტი. 1713 წელს მის ნაცვლად სან-მიგელის ციხესიმაგრე ააშენეს, რომელიც ესპანეთის კოლონიალური მთვარობის რეზიდენციად იქცა. 1825 წელს პრეზიდენტ ბერნარდინო რივადავიას ბრძანებით ციხესიმაგრე გააფორმეს ნეოკლასიკური სტილის შესაბამისად და 1857 წლამდე იქ მდებარეობდა ბუენოს-აირესის მთავრობის რეზიდენცია. 1857 წელს პრეზიდენტმა ხუან ხოსე დე ურკისამ გასცა ბრძანება მისი დანგრევისა და მის ადგილზე საბაჟოს შენობის აგების შესახებ. ახალი შენობა ააგეს იტალიურ სტილზე და გახდა ქალაქის ყველაზე დიდი ნაგებობა.

ბარტოლომე მიტრესა და დომინგო სარმიენტოს პრეზიდენტობის დროს ჩაუტარეს რეკონსტრუქცია და დაამატეს შიდა ეზო –  პატიო, ხოლო მუქი ყავისფერი კედლები შეღებეს ვარდისფრად, რაც უნდა გამხდარიყო ორი უმსხვილესი პოლიტიკური პარტიის უნიტარებისა და ფედერალისტების შერიგების სიმბოლო.

ამჟამად სასახლის მთავარი ღირსშესანიშნაობაა მოქმედი ქვეყნის მეთაურის სამუშაო კაბინეტი, რომელიც  პირველი პრეზიდენტის რივადავიას სახელობისაა. ასევე საინტერესოა ბიუსტების დარბაზი, სადაც წარმოდგენილია ლეგიტიმურად არჩეული ყველა პრეზიდენტის ბიუსტი.

## ინტერიერის ხედები

‎File:Despacho Presidencial argentino 2.JPG|პრეზიდენტის ოფისი
File:Salón de los bustos, Casa Rosada.jpg|ბიუსტების დარბაზი
File:Patio de las Palmeras, Casa Rosada.jpg|შიდა ეზო
ფაილი:Salón Mujeres del Bicentenario.JPG|არგენტინის ცნობილი ქალბატონების დარბაზი
File:Salón Blanco 2.JPG|თეთრი დარბაზი
File:Salón Norte 2.JPG|ჩრდილოეთი დარბაზი
File:Salón Sur 2.JPG|სამხრეთი დარბაზი
File:Ascensor presidencial.JPG|პრეზიდენტის ლიფტი
File:Capilla Cristo Rey.jpg|Christ the King Chapel

## რესურსები ინტერნეტში
* სასახლის ოფიციალური საიტი

კატეგორია:არგენტინის არქიტექტურა
კატეგორია:სასახლეები
კატეგორია:ოფიციალური რეზიდენციები
კატეგორია:საპრეზიდენტო რეზიდენციები
პლასა-დე-მაიო

მინი|მარჯვნივ|250პქ|პლასა-დე-მაიო
**პლასა-დე-მაიო** () –  მთავარი მოედანი ბუენოს-აირესში, არგენტინა. მას უერთდება იპოლიტო ირიგოიენის, ბალკარსეს, რივადავიისა და ბოლივარის ქუჩები.

სახელწოდება მიიღო 1810 წლის 25 მაისის რევოლუციის შემდეგ, რომლის მსვლელობა სწორედ ამ მოედანზე მიმდინარეობდა; მაისის რევოლუციის შედეგად დაიწყო არგენტინის დამოუკიდებლობისათვის ბრძოლის პროცესი.

მოედნის აღმოსავლეთ ნაწილში მდებარეობს არგენტინის პრეზიდენტის რეზიდენცია კასა-როსადა.

## რესურსები ინტერნეტში
*Grandmothers of the Plaza 
*Tourism 
*Buenos Aires
*Casa Rosada 

კატეგორია:არგენტინის არქიტექტურა
ფლავის ივანე ნათლისმცემლის ეკლესია

**ფლავის ივანე ნათლისმცემლის ეკლესია** — ეკლესია გორის მუნიციპალიტეტის სოფელ ფლავის სამხრეთით ერთი კილომეტრის მოშორებით. თარიღდება გვიანდელი ფეოდალური ხანით. 

ეკლესია დარბაზულია (11 X 6,5 მ), ნაგებია რიყის ქვითა და აგურით, კუთხეები ამოყვანილია მოწითალო ფერის ნატეხი ქვის კვადრებით. შენობის ნახევარწრიულ აფსიდში სარკმელია, მის ორივე მხარეს - თითო ღრმა ნიში. თითო სარკმელი სამხრეთისა და დასავლეთის კედლებშია. გრძივი კედლების თითო პილასტრზე გადადის საბჯენი თაღი, რომელსაც ეყრდნობა ცილინდრული კამარა. კედლებზე დეკორად თაღებია. აღმოსავლეთ. ფასადზე, სახურავის ქვევით, კედელში ჩასმულ მოწითალო კლდის ქვაზე გამოსახულია რელიეფური ჯვარი.

ეკლესიას სამხრეთით მინაშენი (სიგრძე 1,8 მ) აქვს, რომლის ექვსი სვეტი შენობის სამხრეთ კედელზეა მიდგმული. სვეტებზე გადადის თაღები. კამარა ცილინდრულია. მინაშენის სამხრეთით გეგმით ოთხკუთხა კარიბჭეა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ფხვენისის ნათლისმცემლის ეკლესია

მინი|ეკლესიის ხედი სამხრეთ-დასავლეთიდან

**ფხვენისის ნათლისმცემლის ეკლესია** — ეკლესია გორის მუნიციპალიტეტის სოფელ ფხვენისის ცენტრში. თარიღდება გვიანდელი ფეოდალური ხანით. 

ეკლესია დარბაზულია (8,9 X 5,4 მ), ნაგებია რიყის და ნატეხი ქვით. კუთხეები კარი და სარკმლები ამოყვანილია შირიმისა და ტუფის ქვით. არქიტრავით გადახურული კარი სამხრეთითაა, თაღოვანი სარკმლები — აღმოსავლეთით, დასავლეთითა და სამხრეთით. ნახევარწრიული აფსიდის სარკმლის ორივე მხარეს თითო სწორკუთხა ნიშია. დარბაზის გრძივ კედლებზე თითო ორსაფეხურიანი პილასტრია, რომლებსაც ეყრდნობა კამაროვანი გადახურვის საბჯენი თაღი. ჩრდილოეთ ფასადზე, სარკმლის ზემოთ, მაღალი ჯვარია გამოსახული, დასავლეთ ფასადის სამხრეთ კუთხეში — ვარდული. შენობას შემოვლებული აქვს ტუფის ქვის ლავგარდანი. გადახურულია ღარიანი კრამიტით.

ეკლესიის დასავლეთით, ქვიშაქვის ოთხ სვეტზე დგას კვადრატული აგურით ნაგები სამრეკლო. ეკლესიის ჩრდილოეთ კედლის მთელ სიგრძეზე მიშენებულია სწორკუთხა სათავსი, რომელსაც აღმოსავლეთით ნახევარწრიული აფსიდი აქვს. ეკლესია სათავსს ჩრდილოეთ კედლის აღმოსავლეთ ნაწილში გაჭრილი კარით უკავშირდება. კარს არქიტრავული გადახურვა აქვს. ეკლესიის სამხრეთ კედელზეც ასეთივე სათავსია მიდგმული, რომლის სამხრეთ კედლის დასავლეთ ნაწილში გაჭრილია კარი. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კუიავია

right|thumb|200px|კუიავია პოლონეთის შემადგენლობაში

**კუიავია** () — ჩრდილოეთ პოლონეთის ისტორიული ოლქი, მდინარეების ვისლისა და ნოტეჩის შუამდინარეთში, მაზოვიის დასავლეთით და დიდი პოლონეთის ჩრდილოეთით.

## ისტორია 
კუიავია პოლონეთის სახელმწიფოს შემადგერნლობაში შევიდა ჯერ კიდევ 960 წწ. მთავარ მიეშკო I-ის დროს. პოლონეთის დაყოფის დროს ბოლესლავ III შვილებზე კუიავია თავდაპირველად მოხვდა მაზოვიის შემადგენლობაში, ხოლო 1194 წ. წარმოიქმნა დამოუკიდებელი **კუიავიის სამთავრო** რომლის მთავარი გახდა ლეშეკ II თეთრი. 1202—1234 წ. კუიავია ისევ მაზოვიის შემადგენლობაში იყო, რომლის მმართველმა კონრად I-მა 1226 წ. თავის სამფლობელოში მოიწვია ტევტონთა ორდენი. რაინდები დამკვიდრდნენ კუიავიის აღმოსავლეთით, დობჟინის მიწაზე. XIII საუკუნის მეორე ნახევარში კუიავიის სამთავრო გაყოფილი იქნა ორად — რომელთა ცენტრები იყო ინოვროცლავი და ბჟესც-კუიავსკი. მთავარმა ვლადისლავ ლოკიტეკ კუიავიელმა შეძლო 1306 წ. შეერთებინა მცირე პოლონეთი, ხოლო 1314 წ. დიდი პოლონეთი, რის შედეგადაც ააღორძინა ერთიანი პოლონური სახელმწიფო. 1320 წ. მოხდა ვლადისლავის კორონაცია და გახდა პოლონეთის მეფე.

1332 წ. კუიავიის დიდი ნაწილი დაპყრობილ იქნა ტევტონთა ორდენის რაინდების მიერ, მაგრამ თანდათანობით პოლონეთის მეფეები აძევებდნენ გერმანელებს ამ ტერიტორიებიდან და აღადგენდნენ თავიანთ ძალაუფლებას. რეჩ პოსპოლიტის გაყოფის შემდეგ 1772—1793 წწ. კუიავია შევიდა პრუსიის შემადგენლობაში. ნაპოლეონის ომების პერიოდში ტერიტორია შედიოდა ვარშავის საჰერცოგოში (1807—1815 წწ.), ხოლო ვენის კონგრესის შემდეგ (1814—1815 წწ.) კუიავიის დიდი ნაწილი (ბიდგოში, ინოვროცლავი) მიერთებულ იქნა პრუსიას (მოგვიანებით კი გერმანიას), ხოლო ვლოცლავეკის ოლქი აღმოსავლეთით — რუსეთის იმპერიას. 1918 წ-დან. კუიავია არის — პოლონეთის რესპუბლიკის შემადგენლობაში.

**კუიავიის მთავრები**:
* ლეშეკ II თეთრი (1194—1202)
* კონრად I (1202—1233)
* კაზიმირ I (პოლონ.) (1233—1267)
* ლეშეკ III შავი (1267—1288)
* ვლადისლავ I ლოკიტეკი (1267—1333)

## გეოგრაფია 
კუიავია მდებარეობს ბალტიისპირა დაბლობზე. უდიდესი მდინარეებია — ვისლა აღმოსავლეთით და ნოტეცი დასავლეთით და სამხრეთით.

მსხვილი ქალაქებია (2004 წ. მონაცემები):
* ბიდგოში (370 ათ. ადამიანი)
* ვლოცლავეკი (123 ათ. ად.)
* ინოვროცლავი (80 ათ. ად.)

ახლა კუიავია შედის კუიავო-პომერანიის სავოევოდოს შემადგენლობაში.

კატეგორია:პოლონეთის ისტორიული რეგიონები
ფხვენისის წმინდა გიორგის ეკლესია

მინი|ეკლესიის ხედი სამხრეთ-აღმოსავლეთიდან

მინი|მხედრული წარწერა შესასვლელის თავზე
**ფხვენისის წმინდა გიორგის ეკლესია** – არქიტექტურული ძეგლი გორის მუნიციპალიტეტის სოფელ ფხვენისის ცენტრში. სამხრეთ ფასადის მხედრული წარწერის თანახმად ეკლესიის მშენებლობა დასრულებულა 1835 წლის 15 მაისს. 

ეკლესია დარბაზულია (9 X 5 მ), ნაგებია რიყის ქვით, კუთხეებში გამოყენებულია ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია. თითო სარკმელი სამხრეთ და დასავლეთ კედლებშია. ეკლესია გადახურულია ცილინდრული კამარით. სახურავს დასავლეთ ნაწილში ადგას ოთხსვეტიანი სამრეკლო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
ქვემო ნიქოზის კვირაცხოვლის ეკლესია

მინი|კვირაცხოვლის ეკლესია (2022 წ.)
**ქვემო ნიქოზის კვირაცხოვლის ეკლესია** — ეკლესია გორის მუნიციპალიტეტის სოფელ ქვემო ნიქოზის ჩრდილო-აღმოსავლეთით, ზემო უბანში. თარიღდება გვიანდელი ფეოდალური ხანით. 

ეკლესია დარბაზულია (8 X 5,5 მ), ნაგებია რიყის და ტუფის ქვით. შენობა ძლიერ დაზიანებულია: ჩანგრეულია კამაროვანი გადახურვა, დანგრეულია სამხრეთ და დასავლეთ კედლების ზედა ნაწილი, დარღვეულია იატაკის დონე. ზოგან შემორჩენილია შირიმის ქვის თაროსებრი ლავგარდანი. არქიტრავით გადახურული შესასვლელი სამხრეთითაა, თაღოვანი სარკმლები — აღმოსავლეთით, დასავლეთითა და სამხრეთით. ნახევარწრიული აფსიდის სარკმლის ორივე მხარეს თითო ოთხკუთხა ნიშია. გრძივი კედლები დანაწევრებულია ქვით ნაწყობი პილასტრებით. აღმოსავლეთ ფასადზე, სარკმლის თავზე, დიდ ტუფის ქვაზე სამმაგი რელიეფური წრეები, მათ ზემოთ კი ჯვარია გამოსახული.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ქვემო ნიქოზის წმინდა გიორგის ეკლესია

**ქვემო ნიქოზის წმინდა გიორგის ეკლესია** — ეკლესია გორის მუნიციპალიტეტის სოფელ ქვემო ნიქოზის განაპირას, სამხრეთ-აღმოსავლეთით. თარიღდება გვიანდელი ფეოდალური ხანით. 

ეკლესია დარბაზულია  (8,5 X 6 მ), ნაგებია რიყის და ტუფის ქვით. შენობა ძლიერ დაზიანებულია: ჩანგრეულია კამაროვანი გადახურვა, დანგრეულია ჩრდილოეთ და სამხრეთ კედლების ზედა ნაწილი, დარღვეულია იატაკის დონე. არქიტრავით გადახურული შესასვლელი სამხრეთითაა, თაღოვანი სარკმლები - აღმოსავლეთით, სამხრეთითა და დასავლეთით. ნახევარწრიული აფსიდის სარკმლის ორივე მხარეს თითო ოთხკუთხა ნიშია. დარბაზის გრძივი კედლები შირიმის ქვით ნაწყობი პილასტრებით დაახლოებით ორ ტოლ ნაწილადაა გაყოფილი. პილასტრებს ტუფის კაპიტელები აქვთ, იმპოსტებზე ვარდულებია ამოკვეთილი. აღმოსავლეთის ფასადზე, ტუფის ქვაზე, გამოსახულია რელიეფური მაღალი ჯვარი. მის ქვემოთ დაზიანებული ასომთავრული წარწერაა (არ იკითხება). ეკლესიას შემოვლებული აქვს შირიმის ქვით ნაწყობი თაროსებრი ლავგარდანი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ფხვენისის ღვთისმშობლის ეკლესია

მინი|ღვთისმშობლის ეკლესიის ხედი სამხრეთ-დასავლეთიდან
**ფხვენისის ღვთისმშობლის ეკლესია** — ეკლესია გორის მუნიციპალიტეტის სოფელ ფხვენისის აღმოსავლეთით, დაახლოებით ნახევარი კილომეტრის მოშორებით, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (8,1 X 5,3 მ), ნაგებია რიყის ქვით. კუთხეებში გამოყენებულია მოწითალო ფერის ნატეხი ქვა. შესასვლელი სამხრეთითაა. ნახევარწრიულ აფსიდში ერთი სარკმელია, სამხრეთ კედელში — ორი. გრძივ კედლებზე პილასტრებია, რომლებსაც ეყრდნობა ცილინდრული კამარის საბჯენი თაღი. სამხრეთ ფასადზე, კარის თავზე ჩასმულ მოწითალო ქვაზე ამოკვეთილია განედლებული ჯვარი. ასეთივე ჯვარია აღმოსავლეთ ფასადის სარკმლის თავზეც. აღმოსავლეთ სარკმელი ფასადის მხრიდან ორნამენტირებულია. დასავლეთ სარკმლის თავზე ჩასმულ მოწითალო ქვაზე X საუკუნის ასომთავრული წარწერაა *„ქრისტე, ადიდე ბეშქენ სტეფანოზის ძე“*. სახურავი ორფერდაა. გადახურულია ღარიანი კრამიტით. სახურავზე დასავლეთით, დგას ეკლესიის ქვის მოდელი, ხოლო აღმოსავლეთით ქვისგან გამოთლილი ცხვრის თავი.
მინი
## გალერეა

Mother of God Church, Pkhvenisi 2.jpg|ეკლესიის ხედი ჩრდილო-აღმოსავლეთიდან
Mother of God Church, Pkhvenisi 3.jpg|ასომთავრული წარწერა სამხრეთ ფასადის სარკმლის თავზე
Mother of God Church, Pkhvenisi 4.jpg|ორნამენტირებული სარკმელი აღმოსავლეთ ფასადზე
Mother of God Church, Pkhvenisi 5.jpg|ორნამენტირებული სარკმელი სამხრეთ ფასადზე

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

## სქოლიო
კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
A.N.I.M.A.L.

**A.N.I.M.A.L.** (*Acosados Nuestros Indios Murieron Al Luchar*, ნიშნავს *ჩვენი დევნილი ინდიელები დაიღუპნენ ომის დროს*) იყო გრუვ მეტალ ჯგუფი არგენტინიდან.

ჯგუფი დააარსა ვოკალისტმა და გიტარისტმა ანდრეს ხიმენესმა 1992 წელს სახელწოდებით Animal. თუმცა მალევე, კანონიერი მიზეზების გამო, ჯგუფს სახელი შეუცვალა და დაარქვა A.N.I.M.A.L. ჯგუფი უკრავდა გრუვ მეტალის ჟანრში, სანამ მოგვიანებით ნიუ მეტალის დაკვრა არ დაიწყეს. ტექსტების უმრავლესობა ეთმობოდა ეთნიკური უმცირესობებისა და ლათინური ამერიკის ადგილობრივი მოსახლეობის პრობლემებს, რაც სიმღერების სათაურებშიც აისახებოდა: *Sólo Por Ser Indios* („მხოლოდ ინდიელად ყოფნისთვის“), *Guerra De Razas* („რასათა ომი“), *Poder Latino* („ლათინური ძალაუფლება“) და *Raza Castigada* („დასჯილი რასა“).

ჯგუფმა კომერციულ წარმატებას შუა და გვიან 1990-იანებში მიაღწია. ერთად ატარებდნენ ტურნეებს ლათინური ამერიკის მრავალ ქვეყანაში, აშშ-ში და ევროპაში. ჯგუფის პოპულარობამ მას შემდეგ იკლო, რაც დიდი ხნის ბასისტმა მარსელო კორვალანმა, ხოლო შემდგომ დრამერმა ანდრეს ვილანოვამ (რომელიც ჯგუფს შეუერთდა 1998 წელს 17 წლის ასაკში) დატოვა ჯგუფი 1999 წელს. ბევრმა ფანმა დაკარგა ინტერესი ამ ჯგუფის მიმართ.

2006 წელს გამოცხადდა, რომ ჯგუფი იღებდა შესვენებას განუსაზღვრელი დროით. ეს განპირებობული იყო ჯგუფიდან დრამერის მარტინ კარიზოს წასვლით და ჯგუფ D-mente-ს (სიტყვათა თამაში, რომლის მნიშვნელობაც შესაძლოა განვმარტოთ, როგორც *demente* (მთვარეული), *devil mente* (ეშმაკის გონება), ასევე *débil mente* (სუსტი გონება)) ჩამოყალიბებით ანდრეს ხიმენესის მიერ. კრისტიან ლაპოლა და მარტინ კარიზო არიან წევრები ჯგუფისა Power of Soul.

## პერსონალი 
* ანდრეს ხიმენესი – ვოკალი, გიტარა (1992–2006)
* მარსელო „კორვატა“ კორვალანი – ბას გიტარა, ვოკალი (1992–1999)
* კრისტიან „ტიტი“ ლაპოლა – ბას გიტარა, ბეკ-ვოკალი (2000–2006)
* ერნან ოტელო – ბას გიტარა (????-????)
* ანიბალ ალო – დრამები (1992–1993)
* ხავიერ დორადო – დრამები (1993, 2001–2003)
* მარტინ კარიზო – დრამები, პროგრამირება (1994–1998, 2004–2006)
* ანდრეს ვილანოვა – დრამები (1998–1999)
* მარსელო კასტრო – დრამები (2000–2001)

## სტუდიური ალბომები 
* *A.N.I.M.A.L.* (1993)
* *Fin De Un Mundo Enfermo* (1994)
* *El Nuevo Camino Del Hombre* (1996)
* *Poder Latino* (1998)
* *Usa Toda Tu Fuerza* (1999)
* *Animal 6* (2001)
* *Combativo* (2004)
* *Vivo En Red House (Live at Red House)* (2016)
* *Una Razón Para Seguir* (2018)

## რესურსები ინტერნეტში 
* 
* MySpace.com - A.N.I.M.A.L.

კატეგორია:მძიმე მეტალ ჯგუფები
კატეგორია:არგენტინული მძიმე მეტალ ჯგუფები
სული რომ ამომდიოდა

thumb|წიგნის ყდა - სული რომ ამომდიოდა
**სული რომ ამომდიოდა** () — ამერიკელი მწერალის, უილიამ ფოლკნერის ნოველა, რომელიც გამოიცა 1930 წელს. მასში მოთხრობილია ბანდრენების ოჯახის ისტორია.

## სიუჟეტი 
ენს ბანდრენი, თავის 5 შვილთან ერთად, ნიუ ჰოუპიდან მიემართება, ცოლის – ედი ბანდრენის დასამარხად, ჯეფერსონში. მოგზაურობა გრძელდება 10 დღე და სავსეა თავგადასავლებით. წიგნის თითოეული თავი – თითოეული გმირის მონათხრობია. უამრავი გასაჭირის გადატანის შემდეგ, ბოლოს მაინც ადამიანი იმარჯვებს.

## რესურსები ინტერნეტში 
* მოთხრობის სრული ტექსტი Internet Archive-ზე. 

კატეგორია:1930 წლის რომანები
კატეგორია:ამერიკული რომანები
კატეგორია:უილიამ ფოლკნერის ნაწარმოებები
მემენტო (ფილმი)

***მემენტო*** — კრისტოფერ ნოლანის 2000 წლის ამერიკული ფსიქოლოგიური თრილერი. მისი სცენარი, რომელიც ასევე კრისტოფერ ნოლანმა დაწერა, ადაპტირებულია მისი უმცროსი ძმის, ჯონათან ნოლანის, მოთხრობიდან  „Memento Mori“. მთავარ როლს ასრულებს გაი პირსი, რომელიც თამაშობს ლეონარდ შელბის, ანტეროგრადიული ამნეზიით დაავადებულ ადამიანს. საწყის სცენებში, რომელიც სიუჟეტის დასასრულს გვიჩვენებს, ნაჩვენებია თუ როგორ კლავს ლეონარდი ტედს (ჯო პანტოლიანო).

მემენტო არის მაგალითი ისეთი ფილმებისა, რომელთა სიუჟეტი და თხრობის მსვლელობა განსხვავებულია. მოთხრობილი ისტორია იყოფა ორ ნაწილად, რომელთაგან ერთი ნაჩვენებია ფერადი გამოსახულებით, ხოლო მეორე შავ-თეთრით. ეს უკანასკნელი დალაგებულია ქრონოლოგიურად და ასახავს ლეონარდს, რომელიც ესაუბრება უცნობ გმირს ტელეფონით სასტუმროს ოთახში. ლეონარდის გამოძიება ცოლის მკვლელობის შესახებ კი მოთხრობილია ფერად ნაწილში უკუქრონოლოგიურად. ყოველი ფრაგმენტის დაწყების დროს, მაყურებელმა არ იცის წინამდებარე მოვლენების შესახებ, რაც მათ ლეონარდის მსგავს გაურკვევლობაში აგდებს. სრული სიუჟეტი აშკარავდება მხოლოდ ფილმის ბოლოს, როდესაც სიუჟეტის ორივე ნაწილი ერთიანდება.

*მემენტოს* პრემიერა გაიმართა 5 სექტემბერს ვენეციის საერთაშორისო კინოფესტივალზე. მან  კინოკრიტიკოსების მოწონება დაიმსახურა. მსგავსი გამოხმაურება მიიღო მან ოქტომბერში ევროპის თეატრებში გამოჩენის შემდეგ. კრიტიკოსებმა განსაკუთრებით მოიწონეს მისი უნიკალური, არასწორხაზოვანი თხრობის სტილი და მეხსიერების, გარემოს აღქმის შურისძიების თემა. ფილმმა წარმატებას მიაღწია კინოგაქირავებაში. მან დაიმსახურა მრავალი ჯილდო, მათ შორის აკადემიის ჯილდო ორიგინალური სცენარისა და მონტაჟისთვის.

## რესურსები ინტერნეტში
* 
* 
* 

კატეგორია:2000 წლის ფილმები
კატეგორია:ამერიკული ფილმები
კატეგორია:კრისტოფერ ნოლანის ფილმები
ტირძნისის დედაღვთისას ეკლესია

**ტირძნისის დედაღვთისას ეკლესია** — ეკლესია გორის მუნიციპალიტეტის სოფელ ტირძნისის განაპირას ჩრდილო-აღმოსავლეთით, დემურაანთ უბანში, სასაფლაოზე. აშენებულია 1872 წელს. 

ეკლესია დარბაზულია (9,3 X 5,9 მ), ნაგებია რიყის ქვითა და აგურით, კუთხეები, სარკმლის საპირეები და სამსაფეხურიანი ლავგარდანი აგურისაა. დაზიანებულია ლავგარდანი და სახურავი. შესასვლელი დასავლეთ კედლის ცენტრშია. ნახევარწრიულ აფსიდის ღერძზე განიერი სარკმელია, რომლის ორივე მხარეს თაღოვანი ნიშებია. ორ-ორი სარკმელი ჩრდილოეთ და სამხრეთ კედლებშია. სარკმლები შიგნიდან თაღოვანია, გარედან შეისრულთაღიანი და ტიმპანიანი. დარბაზის გრძივ კედლებზე ორი წყვილი პილასტრია, რომლებსაც ეყრდნობა ცილინდრული კამარის საბჯენი თაღები. დასავლეთ ფასადის ფრონტონის ქვეშ ჩაღრმავებული ჯვარია, რომლის ქვემოთ ოთხკუთხა ნიშია. ასეთივე სამი ჯვარი სიმეტრიულად განლაგებულია სამხრეთ ფასადზეც. სახურავი ორფერდაა, გადახურულია ღარიანი კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XIX საუკუნის ეკლესიები
ჯეიმზ ფრანკო

**ჯეიმზ ედვარდ ფრანკო** ( დ. 19 აპრილი, 1978) — ამერიკელი მსახიობი,  რეჟისორი, სცენარისტი, პროდიუსერი, მხატვარი.

## ბიოგრაფია
სამსახიობო მოღვაწეობა დაიწყო გვიან 90-იან წლებში, როდესაც მონაწილეობა მიიღო სატელევიზიო სერიალში *Freaks and Geeks* და რამდენიმე ახალგაზრდულ ფილმში. 2001 წელს ფრანკომ შეასრულა მთავარი როლი მარკ რიდელის მიერ გადაღებულ სატელევიზიო ბიოგრაფიულ ფილმში ჯეიმზ დინი, რითიც მან დაიმსახურა ოქროს გლობუსი ნომინაციაში საუკეთესო მსახიობი მინისერიალში ან სატელევიზიო ფილმში.

ფრანკომ მოიპოვა საერთაშორისო აღიარება მარველის კომიქსების პერსონაჟ ადამიანი-ობობას შესახებ გადაღებულ ტრილოგიაში ჰარი ოსბორნის როლის შესრულებით. ამის შემდეგ, მან მონაწილეობა მიიღო სამხედრო ფილმში *დიდი რეიდი* (2005), რომანტიკულ დრამაში *ტრისტანი & იზოლდა*, და ჯასტინ ლინის დრამაში *ანაპოლისი* (2006). 2008 წელს მან ითამაშა კომედიაში *ანანასის ექსპრესი* და დაიმსახურა მეორე ოქროს გლობუსი, ამჯერად ნომინაციაში - საუკეთესო მამაკაცი მსახიობი მიუზიკლსა ან კომედიაში. ამავე წელს მან ითამაშა დენი ელფმენი ბიოპიკში მილკი, რომელიც მოგვითხრობს პოლიტიკოსისა და აქტივისტის ჰარვი მილკის შესახებ. 2010 წელს ფრანკომ მთავარი როლი შეასრულა ფილმში *127 საათი*, რომელიც დაფუძნებულია ნამდვილ ამბავზე, ამერიკელი მთამსვლელი აარონ რელსტონის შესახებ. ამ როლის შესრულებისთვის მან დაიმსახურა ოსკარისა და ოქროს გლობუსის ნომინაციები.

2011 წელს ფრანკომ უმასპინძლა ოსკარის 83-ე დაჯილდოებას ენ ჰეთეუეისთან ერთად. აღსანიშნავია, რომ ამავე დროს ის ნომინირებული იყო ოსკარზე საუკეთესო მსახიობი მამაკაცისთვის.

## ფილმოგრაფია
## რესურსები ინტერნეტში 
* 

## სქოლიო 
კატეგორია:დაბადებული 1978
კატეგორია:დაბადებული 19 აპრილი
კატეგორია:ოქროს გლობუსის გამარჯვებულები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მწერლები
კატეგორია:ამერიკელი მემონტაჟეები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი სცენარისტები
კატეგორია:ამერიკელი ლგბტ მოძრაობის აქტივისტები
კატეგორია:იელის უნივერსიტეტის კურსდამთავრებულები
კატეგორია:მსახიობები ანბანის მიხედვით
კატეგორია:ცოცხალი ადამიანები
დვინი

**დვინი**, *ვოსტან დვინი* (, ,  (*დაბილი*), ) — მსხვილი სავაჭრო ცენტრი, შუა საუკუნეების სომხეთის დედაქალაქი. აშენებული დიდი სომხეთის მეფის ხოსროვ III კოტაკის მიერ 335 წელს. ამავე წლიდან არშაკიანების სამეფო რეზიდენცია სწორედ ამ ქალაქში გადავიდა. 

დვინი მდებარეობდა არტაშატის ჩრდილოეთით, მდინარე მეწამორის ზემო წელზე, 35 კმ-ში ერავნიდან.

428 წელს სომხური სამეფოს ლიკვიდაციის შემდეგ დვინი გადაიქცა სომხეთის სპარსი მმართველების რეზიდენციად. 640 წელს სომხეთი არაბებმა დალაშქრეს და იმავე წლიდან სომხეთის ყოფილი დედაქალაქი გახდა ოლქ *არმინიას* () ცენტრი.

[thumb|left|[ხაჩქარი დვინიდან]]
1064 წელს სომხეთი სელჩუკებმა დაიპყრეს. საქართველოს მეფემ გიორგი III-მ 1161—1162 წწ. აიღო დვინი. 1201—1203 წწ., თამარის მმართველობის დროს დვინი კვლავ შემოუერთდა საქართველოს.

1226 წელს ქალაქი აიღო ჯალალედინმა, 1236 წელს კი განადგურებული იყო მონღოლთა მიერ. 

## ბიბლიოგრაფია 
* არუთინიანი ვ., «Архитектурные памятники Двина», «Известия Академии наук Армянской ССР», 1947, № 8.

## რესურსები ინტერნეტში
რუკა, ავტორი რობერტ ჰიუსენი

კატეგორია:შუა საუკუნეების ქალაქები
კატეგორია:სომხეთის ისტორია
კატეგორია:საქართველოს ისტორია
კატეგორია:დიდი სომხეთი
კატეგორია:სომხეთის ყოფილი დედაქალაქები
იონიელების აჯანყება

**იონიელების ჯანყება** და მასთან ასოცირებული აჯანყებები ეოლისში, დორისში, კვიპროსში და კარიაში იყო მცირე აზიის ბერძნული ქალაქ-სახელმწიფოების სამხედრო აჯანყება აქემენიდების სპარსეთის წინააღმდეგ, რომელიც გრძელდებოდა ძვ. წ. 499 წლიდან ძვ. წ. 493 წლამდე. აჯანყება გამოიწვია სპარსეთის იმპერიის მიერ ბერძნული ქალაქების მმართველად სპარსელების დანიშვნამ, რამაც ბერძნების უკმაყოფილება გამოიწვია. იონიის ქალაქები სპარსეთმა ძვ. წ. 540 წელს დაიპყრო და მას შემდეგ ქალაქს ადგილობრივი მმართველები განაგებდნენ, რომელსაც ნიშნავდა სარდისის სპარსელი სატრაპი. ძვ. წ. 499 წელს მილეტის ტირანმა, არისტაგორასმა წამოიწყო სამხედრო ექსპედიცია სპარსელ სატრაპ არტაფერნესთან ერთად ნაქსოსის დასაპყრობად. ექსპედიცია კრახით დასრულდა, რასაც არისტაგორასის გადაყენება მოჰყვა. მან კი გადაწყვიტა, რომ მთელი იონია აემხედრებინა სპარსელების წინააღმდეგ და სათავეში ჩაუდგა აჯანყებას დარიოს I-ის წინააღმდეგ.

ძვ. წ. 498 წელს ათენელი და ერეთრიელი მეომრების დახმარებით იონიელებმა აიღეს და გადაწვეს სარდისი. უკან დაბრუნებისას მათ დაედევნა სპარსეთის არმია და დაამარცხა კიდეც ეფესოს ბრძოლაში. ძვ. წ. 497 წელს მიმდინარეობდა ბრძოლები მოწინააღმდეგე მხარეებს შორის, სადაც იონილებს ძირითადად თავის დაცვა უხდებოდათ. აჯანყების კარიაში გავრცელების შემდეგ სპარსელებს შეუერთდა დაურისეს არმია, რომელიც შემდეგ პედასუსის ბრძოლაში განადგურდა.

ძვ. წ. 494 წლისთვის სპარსელთა არმია და ფლოტი გადაჯგუფდნენ და მთელი ძალა პირდაპირ აჯანყების ეპიცენტრში, მილეტში მიმართეს. იონიელთა ფლოტი განადგურგა ლადეს ბრძოლაში სპარსელთა წინააღმდეგ ბრძოლაში. ამას მოჰყვა მილეტის ალყა, აღება და მისი მოსახლეობის დამონება. ამ ორმხრივმა დამარცხებამ ჩააცხრო აჯანყება, რასაც შემდეგ კარიელების დანებებაც მოჰყვა. შემდეგ წელს სპარსელებმა დაიმორჩილეს კიდევ რამდენიმე ქალაქი, რომლების ჯერ კიდევ მათ წინააღმდეგ იყვნენ.

იონიელების ჯანყება ითვლება პირველ მნიშვნელოვან კონფლიქტად ბერძნებსა და სპარსეთის იმპერიას შორის და წარმოადგენს ბერძენ-სპარსელთა ომების პირველ ფაზას. მას შემდეგ, რაც დარიოსმა მცირე აზია დაიბრუნა, მან დაგაწყვიტა რომ დაესაჯა ათენი და ერეთრია, რომლებიც აჯანყებულებს ეხმარებოდნენ. ძვ. წ. 492 წელს ის შეიჭრა ბალკანეთის ნახევარკუნძულზე.

## ლიტერატურა 
* 
* 
* 
* 
* 
* 

კატეგორია:ბერძენ-სპარსელთა ომები
Don't Tread on Me (მეტალიკის სიმღერა)

'''Don't Tread on Me'* — ამერიკული მძიმე მეტალ ჯგუფ მეტალიკის სიმღერა. გამოიცა, როგორც მეორე სინგლი ჯგუფის მეხუთე სტუდიური ალბომიდან *Metallica''. სიმღერის სახელწოდება დაკავშირებულია ამერიკის რევოლუციურ ომთან. ფრაზა „Don't Tread On Me“ ამერიკის ისტორიული, გადსდენის დროშის კონსტიტუციური დევიზი იყო. ალბომის გარეკანზე გამოსახული დახვეული გველიც ამ დროშიდან არის აღებული.

ინსტრუმენტული შესავალი იყენებს ცნობილ რვა ბარიან ფაზას სიმღერიდან „America“, რომელიც პოპულარული გახდა ფილმისა და მიუზიკლის „დასავლეთის მხარის ისტორია“ გამოსვლის შემდეგ. ტექსტის პირველივე ხაზი „liberty or death, what we so proudly hail“ მინიშნებაა ამერიკელი რევოლუციონერის, პატრიკ ჰენრის ცნობილ ფრაზაზე: „მომეცი თავისუფლება ან სიკვდილი“.

სიმღერა ცოცხლად არასოდეს შესრულებულა მეტალიკის მიერ. ამის ერთ-ერთი შესაძლო მიზეზია ის ფაქტი, რომ ჯეიმზს არ მოსწონს იგი. 2001 წლის აპრილის ინტერვიუში ჟურნალ პლეიბოისთან ჯეიმზმა განაცხადა: 

სიმღერამ აშშ-ში ბილბორდის ჩარტში ცხელი მეინსტრიმული როკ ტრეკები მიაღწია 21-ე ადგილს, მიუხედავად იმისა, აქ იგი გამოშვებული იქნა მხოლოდ პრომო სინგლის სახით.
 
## სქოლიო 
კატეგორია:1991 წლის სინგლები
კატეგორია:მეტალიკის სიმღერები
მაღლა ცაში (ფილმი)

**მაღლა ცაში** () — 2009 წლის ამერიკული კომედიური დრამა, რომლის რეჟისორია ჯეისონ რაიტმანი. სცენარი ეკუთვნის რეიტმანსა და შელდონ ტერნერი. ფილმი დაფუძნებულია ვალტერ კირნის ამავე სახელწოდების რომანზე. ფილმი მოგვითხრობს რაიან ბინემის (ჯორჯ კლუნი) შესახებ. სიუჟეტი მოგვითხრობს მის მარტოსულ ცხოვრებაზე თვითმფრინავით მოგზაურობისას და მისი ფილოსოფიური აზრების შესახებ. ძირითადი გადაღება მიმდინარეობდა სენტ-ლუისში, მისური. ასევე სხვადასხვა სცენები გადაიღეს დეტროიტში, ომაჰაში, ლას ვეგასში და მაიამიში.

რაიტმანმა თავადაც მნიშვნელოვანი როლი ითამაშა ფილმის რეკლამირებაში, რაც გამოიხატებოდა პრესის წინაშე გამოჩენით კინოფესტივალებსა და სხვა მოვლენებზე. ლოს-ანჯელესში პრემიერა გაიმართა 30 ნოემბერს, 2009, „Mann Village Theater“-ში. დეკემბერში ფილმი ამერიკაში გამოვიდა კინოგაქირავებაში.

National Board of Review-მა და Washington D.C. Area Film Critics Association-მა „მაღლა ცაში“ 2009 წლის საუკეთესო ფილმად დაასახელა. მან Broadcast Film Critics Association-ის დაიმსახურებული ნომინაციებიდან მიიღო ჯილდო ადაპტირებული სცენარისთვის, ასევე ოქროს გლობუსის 6 ნომინაციდან საუკეთესო სცენარისთვის და BAFTA საუკეთესო ადაპტირებული სცენარისთვის. ოსკარის 82-ე დაჯილდოებაზე მან მიიღო 6 ნომინაცია, თუმცა ვერცერთი ჯილდოს აღება ვერ შეძლო. კინოკრიტიკოსებმა ფილმი დადებითად შეაფასეს.

## სქოლიო 
კატეგორია:2009 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:რომანებზე დაფუძნებული ფილმები
საქსონია (მრავალმნიშვნელოვანი)

**საქსონიას** თავისი ისტორიის განმავლობაში გააჩნდა სხვადასხვანაირი სტატუსიდა გეოგრაფიული მდებარეობა.

**ზედა საქსონია**
* საქსონიის სამეფო — 1806—1918 წწ.
* თავისუფალი სახელმწიფო საქსონია (Freistaat Sachsen) — 1918 წ-დან 1952 წლამდე და 1990-დან ამ დრომდე.

**ქვემო საქსონია**
* საქსონიის საჰერცოგო — 1180 წლამდე.
* საქსონიის საპფალცგრაფო — 1356 წლამდე.
* ქვემო საქსონია — გერმანიის ფედერალური მიწა 1947 წლიდან ამ დრომდე.

**საქსონია-ანჰალტი**
* საქსონიის პროვინცია — პრუსიის პროვინცია 1816—1945 წწ.
* საქსონია-ანჰალტი — გერმანიის ფედერალური მიწა 1990 წლიდან ამ დრომდე.

**საქსონია, ტურინგია, საქსონია-ანჰალტი**
* საქსონიის საკურფიურსტო — 1356-დან 1806 წლამდე.
* საქსონია-ვაიმარ-აიზენახი — საჰერცოგო გერმანიაში — 1809 წ.

## სხვა მნიშვნელობები 
„საქსონია“ უწოდეს:
* საქსონია (ორთქლმავალი) — პირველი გერმანული ორთქლმავალი.
* საქსონია (ხომალდი) — სამხედრო ხომალდი.
* საქსონია (ალეგორია) — საქსონიის ალეგორიული სახე

## იხილეთ აგრეთვე 
* საქსენი
მუსიკალური ინსტრუმენტი

**მუსიკალური ინსტრუმენტი** — მოწყობილობა, რომელიც შექმნილი ან/და გამოყენებულია მუსიკალური ხმის მისაღებად. ამ თვალსაზრისით, ყველაფერი შეიძლება მუსიკალურ ინსტრუმენტს მივაკუთვნიოთ, რაც მუსიკალურ ხმას გამოსცემს. ესაა ის მიზეზი, რის გამოც სხვადასხვა ობიექტი მუსიკალურ ინსტრუმენტად იქცევა. მუსიკალური ინსტრუმენტების ისტორია იწყება კაცობრიობის კულტურულ ცხოვრების დაწყებასთან ერთად. მუსიკალური ინსტრუმენტების სწავლების აკადემიურ დისციპლინას ორგანოლოგია ჰქვია.

სადავო სტატუსის პირველი მუსიკალური ინსტრუმენტის წარმოშობა თარიღდება ქრისტეს შობამდე 65 000 წლით. არტიფაქტების მიხედვით, რომელიც საყოველთაოდ აღიარებულია, პირველი ადრეული ფლეიტა თარიღდება ქრისტეს შობადე 35 000 წლით. თუმცა, ზოგიერთი ისტორიკოსი თვლის, რომ მუსიკალური ინსტრუმენტების წარმოშობის სპეციფიკური დროის განსაზღვრა შეუძლებელია, თავად ამ ტერმინის სუბიექტური განსაზღვრების გამო.

მუსიკალური ინსტრუმენტები ვითარდებოდა დამოუკიდებლად მსოფლიოს სხვადასხვა დასახლებულ რეგიონში. თუმცა, ცივილიზაციების კონტაქტმა გამოიწვია მუსიკალური ინსტრუმენტების სწრაფი გავრცელება და ადაპტირება ისეთ რეგიონებშიც, რომელიც შორსაა კონკრეტული საკრავის წარმოშობის ადგილიდან. შუა საუკუნეებში ინსტრუმენტებს მესოპოტამიიიდან აღმოვაჩენდით მალაის არქიპელაგზე, ხოლო ევროპელები უკრავდნენ ჩრდილო-აფრიკული წარმოშობის ინსტრუმენტებზე. განვითარება ამერიკაში შედარებით ნელი ტემპებით ხასიათდება, მაგრამ უნდა აღინიშნოს, რომ აქ დივერსიფიკაციას ადგილი არ აქვს: ჩრდილოეთი, ცენტრალური და სამხრეთი ამერიკა ხასიათდება ერთი და იმავე მუსიკალური ინსტრუმენტებით.

## ლიტერატურა 
* 
* 
* 
* 

## რესურსები ინტერნეტში 
* 

* 

*
ალუმინეს ტბა

**ალუმინეს ტბა** — ტბა არგენტინაში, ნეუკენის პროვინციის ალუმინეს დეპარტამენტში, არგენტინის პატაგონიაში. მდებარეობს ლანინის ეროვნული პარკიდან 25 კმ-ით ჩრდილოეთით, ზღვის დონიდან 1 260 მეტრზე. 

ტბის ფართობი შეადგენს 57 კმ²-ს, საშუალოს სიღრმე 69,4 მ, მაქსიმალური სიღრმე 165 მ.

## იხილეთ აგრეთვე
*არგენტინის ტბების სია 

## რესურსები ინტერნეტში
*ალუმინეს ტბა 
* ნეუკენის პროვინციის რუკა 

კატეგორია:არგენტინის ტბები
კატეგორია:ტბები ანბანის მიხედვით